Ericu950/Stoicheia-meter-silver huggingface dataset:
τῷδε δὲ ἐπὶ ποσὸν εὐξομένῳ ὑπερεκπερισσοῦ ὧν αἰτεῖται ἢ νοεῖ δωρήσομαι τάδε τινὰ , ἐμοὶ γὰρ τόνδε πρέπει νικᾶν ἐν ταῖς εὐποιΐαις καὶ χορηγεῖν πλείονα ὧν αἰτῆσαι κεχώρηκε .
καὶ τῷδε μέν τινι τοιῷδε ἐσομένῳ τόνδε τὸν ἄγγελον λειτουργὸν ἐπιπέμψω , ἀπὸ τοῦδε ἀρξόμενον τοῦ χρόνου συνεργεῖν αὐτοῦ τῇ σωτηρίᾳ καὶ μέχρι τοῦδε συνεσόμενον , τῷδε δὲ τόνδε , φέρε εἰπεῖν , τὸν τοῦδε τιμιώτερον , τῷ τοῦδε ἐσομένῳ κρείττονι 0 1 2 .
τοῦδε δέ τινος , μετὰ τὸ ἐπιδεδωκέναι ἑαυτὸν λόγοις τοῖς διαφέρουσιν ὑπεκλυθησομένου καὶ παλινδρομήσοντος ἐπὶ τὰ ὑλικώτερα , ἀποστήσω τόνδε τὸν κρείττονα συνεργόν ·
οὗ ἀποστάντος 0 .
κατ ἀξίαν αὐτοῦ χείρων τις ἥδε ἡ δύναμις 0 .
καιρὸν εὑρηκυῖα τοῦ ἐπιβαίνειν 0 ·
τῇ ῥᾳθυμίᾳ , ἐπιστᾶσα ἐπὶ τάδε τινὰ τὰ ἁμαρτήματα αὐτὸν , ἕτοιμον ἑαυτὸν πρὸς τὸ ἁμαρτάνειν δεδωκότα 0 .
προκαλέσεται .
οὕτως οὖν ἤδη οἱονεὶ ἐρεῖ ὁ προδιατασσόμενος τὰ ὅλα ὅτι Ἀμὼς γεννήσει τὸν Ἰωσίαν , ὅστις οὐ ζηλώσει τὰ τοῦ πατρὸς πταίσματα ἀλλὰ τυχὼν τῆσδε τῆς ἐπ ἀρετὴν προτρεπούσης ὁδοῦ διὰ τῶνδε τῶν συνεσομένων καλὸς ἔσται καὶ ἀγαθὸς , ὅστις κατασκάψει τὸ τοῦ Ἱεροβοὰμ κακῶς οἰκοδομηθὲν θυσιαστήριον .
οἶδα δὲ καὶ Ἰούδαν .
ἐπιδημήσαντός μου τοῦ υἱοῦ τῷ τῶν ἀνθρώπων γένει 0 .
κατὰ μὲν τὰς ἀρχὰς ἐσόμενον καλὸν καὶ ἀγαθὸν ὕστερον δὲ ἐκτραπησόμενον καὶ εἰς τὰ ἀνθρώπινα ἁμαρτήματα ἐκπεσούμενον , ὅντινα ἐπὶ τούτοις εὔλογον ἔσται παθεῖν τάδε τινά .
ἡ δὲ πρόγνωσις αὕτη τάχα μὲν ἐπὶ πάντων πάντως δὲ ἐπὶ Ἰούδα καὶ ἑτέρων μυστηρίων καὶ ἐν τῷ υἱῷ τοῦ θεοῦ γίνεται .
ἑωρακότι τῇ κατανοήσει τοῦ ἐξελιγμοῦ τῶν ἐσομένων τὸν Ἰούδαν καὶ τὰ ἁμαρτήματα τὰ ἁμαρτηθησόμενα αὐτῷ 0 ·
ὥστε μετὰ καταλήψεως αὐτὸν , καὶ πρὶν γενέσθαι τὸν Ἰούδαν 0 .
διὰ τοῦ Δαυῒδ εἰρηκέναι ·
ὁ θεὸς , τὴν αἴνεσίν μου μὴ παρασιωπήσῃς καὶ τὰ ἑξῆς .
εἰδὼς δὲ τὰ μέλλοντα , καὶ ὁποῖον τόνον ἕξει πρὸς τὴν θεοσέβειαν ὁ Παῦλος , ἐν ἐμαυτῷ μὲν , πρὶν κτίσαι τὸν κόσμον ἐπιβαλλόμενος τῇ ἀρχῇ τῆς κοσμοποιΐας , αὐτὸν ἐπιλέξομαι καὶ ταῖσδε συνεργούσαις ἀνθρώπων σωτηρίᾳ δυνάμεσιν ἅμα τῷ γεννηθῆναι παραθήσομαι , ἀφορίζων αὐτὸν ἐκ κοιλίας μητρὸς καὶ ἐπιτρέπων κατὰ τὰς ἀρχὰς ἐν νεότητι ζήλῳ μετὰ ἀγνοίας ἐγγινομένῳ προφάσει θεοσεβείας διώκειν τοὺς εἰς τὸν Χριστόν μου πεπιστευκότας καὶ τηρεῖν τὰ ἱμάτια τῶν λιθοβολούντων τὸν θεραπευτήν μου καὶ μάρτυρα Στέφανον , ἵνα νεανιευσάμενος ὕστερον ἀφορμῆς λαβόμενος καὶ μεταβαλόμενος ἐπὶ τὰ βέλτιστα μὴ καυχήσηται ἐνώπιον ἐμοῦ ἀλλὰ λέγῃ ·
οὐκ εἰμὶ ἱκανὸς καλεῖσθαι ἀπόστολος , διότι ἐδίωξα τὴν ἐκκλησίαν τοῦ θεοῦ , καὶ αἰσθόμενος τῆς ἐσομένης μου εἰς αὐτὸν εὐεργεσίας μετὰ τὰ ἐν νεότητι προφάσει θεοσεβείας πταίσματα εἴπῃ ·
χάριτι δὲ θεοῦ εἰμι ὅ εἰμι ·
καὶ κωλυόμενος δὲ ὑπὸ τοῦ συνειδότος διὰ τὰ ὑπὸ νεανίου αὐτοῦ ἔτι τυγχάνοντος πεπραγμένα κατὰ Χριστοῦ οὐχ ὑπερεπαρθήσεται τῇ ὑπερβολῇ τῶν ἐπ εὐεργεσίᾳ φανερωθησομένων αὐτῷ ἀποκαλύψεων .
καὶ πρὸς τὸ περὶ τῆς ἐπὶ τῷ ἀνατέλλειν τὸν ἥλιον εὐχῆς ταῦτα λεκτέον .
ἔστι τι καὶ τοῦ ἡλίου ἐφ ἡμῖν , καὶ αὐτοῦ αἰνοῦντος μετὰ τῆς σελήνης τὸν θεόν ·
αἰνεῖτε γὰρ αὐτὸν .
φησὶν , ἥλιος καὶ σελήνη ·
δῆλον δ ὅτι καὶ τῆς σελήνης καὶ ἀκολούθως πάντων τῶν ἀστέρων 0 1 ·
αἰνεῖτε γὰρ αὐτὸν , φησὶ , πάντα τὰ ἄστρα καὶ τὸ φῶς .
ὥσπερ οὖν εἰρήκαμεν τῷ ἐφ ἡμῖν ἑκάστου τῶν ἐπὶ γῆς καταχρώμενον τὸν θεὸν εἴς τινα χρείαν τῶν ἐπὶ γῆς κατατεταχέναι εἰς δέον αὐτα , οὕτως ὑποληπτέον τῷ ἐφ ἡμῖν ἡλίου καὶ σελήνης καὶ ἄστρων , ἀραρότι καὶ βεβαίῳ ὄντι καὶ σταθηρῷ καὶ σοφῷ , διατεταχέναι πάντα τὸν κόσμον τοῦ οὐρανοῦ καὶ τὴν τῶν ἄστρων ἁρμονίως τῷ παντὶ πορείαν καὶ κίνησιν .
καὶ εἰ περὶ τοῦ ἐφ ἡμῖν ἑτέρου μὴ μάτην εὔχομαι , πολλῷ πλέον περὶ τοῦ ἐφ ἡμῖν τῶν ἐν οὐρανῷ σωτηρίως τῷ παντὶ χορευόντων ἀστέρων 0 .
καίτοι γε ἔστιν εἰπεῖν περὶ τῶν ἐπὶ γῆς ὅτι τοιαίδε τινὲς προσγενόμεναι ἐκ τῶν περιεστώτων φαντασίαι προκαλοῦνται τὸ ἀβέβαιον ἡμῶν ἢ τὸ ἐπὶ τὸ κρεῖττον ῥεπτικὸν ἡμῶν πρὸς τὸ ποιῆσαι ἢ εἰπεῖν τάδε τινὰ ἢ τάδε 0 ·
ἐπὶ δὲ τῶν ἐν οὐρανῷ ποία δύναται ἐγγενομένη φαντασία ἐκστῆσαι καὶ μετακινῆσαι ἀπὸ τῆς ὠφελίμου τῷ κόσμῳ πορείας ἕκαστον τῶν τοιαύτην ψυχὴν ὑπὸ λόγου κατηρτισμένην καὶ παρὰ τὴν αὐτῶν αἰτίαν ἐχόντων καὶ τοιούτῳ σώματι αἰθερίῳ καὶ καθαρωτάτῳ χρωμένων ;
ἔτι δὲ οὐκ ἄλογον καὶ τοιούτῳ τινὶ παραδείγματι χρήσασθαι πρὸς τὸ προτρέψασθαι ἐπὶ τὸ εὔξασθαι καὶ ἀποτρέψασθαι τοῦ ἀμελεῖν τῆς εὐχῆς 0 .
ὥσπερ οὐκ ἔστι παιδοποιήσασθαι χωρὶς γυναικὸς καὶ τῆς εἰς παιδοποιΐαν χρησίμου παραλαμβανομένης ἐνεργείας , οὕτως τῶνδέ τινων οὐκ ἄν τις τύχοι , μὴ οὕτως εὐξάμενος μετὰ διαθέσεως τοιᾶσδε , πιστεύων οὕτως .
οὐ πρὸ τῆς εὐχῆς τόνδε βιώσας τὸν τρόπον 0 .
οὐ βαττολογητέον οὖν οὐ δὲ μικρὰ αἰτητέον οὐ δὲ περὶ ἐπιγείων προσευκτέον οὐ δὲ μετὰ ὀργῆς καὶ τεταραγμένων λογισμῶν ἐπὶ τὴν προσευχὴν ἐλθετέον .
ἀλλ  οὐ δὲ χωρὶς καθαρεύσεως ἔστιν ἐπινοῆσαι γινομένην τῇ προσευχῇ σχολήν ·
ἀλλ οὐ δὲ ἀφέσεως ἁμαρτημάτων οἷόν τε τυχεῖν τὸν εὐχόμενον 0 .
μὴ ἀπὸ τῆς καρδίας ἀφιέντα τῷ πεπλημμεληκότι καὶ συγγνώμης τυχεῖν ἀξιοῦντι ἀδελφῷ 0 .
ὠφέλειαν δὲ ἐγγίνεσθαι τῷ ὃν δεῖ τρόπον εὐχομένῳ ἢ ἐπὶ τοῦτο κατὰ τὸ δυνατὸν ἐπειγομένῳ πολλαχῶς ἡγοῦμαι συμβαίνειν .
καὶ πρῶτόν γε πάντως ὤνατό τι ὁ πρὸς τὸ εὔξασθαι ταθεὶς κατὰ τὸν νοῦν , δι  αὐτῆς τῆς ἐν τῷ εὔχεσθαι καταστάσεως θεῷ παριστάναι ἑαυτὸν καὶ παρόντι ἐκείνῳ λέγειν σχηματίσας ὡς ἐφορῶντι καὶ παρόντι 0 .
ὥσπερ γὰρ αἱ τοιαίδε φαντασίαι καὶ ὑπομνήσεις τῶνδέ τινων περὶ τὰ 0 .
ὧν γεγόνασιν αἱ ὑπομνήσεις , μολύνουσι τοὺς λογισμοὺς τοὺς ἐν ταῖσδε ταῖς φαντασίαις γεγενημένους , τὸν αὐτὸν τρόπον πειστέον ὀνησιφόρον εἶναι μνήμην πεπιστευμένου τοῦ θεοῦ καὶ κατανοοῦντος τὰ ἐν τῷ ἀδύτῳ τῆς ψυχῆς κινήματα , ῥυθμιζούσης ἑαυτὴν ἀρέσκειν ὡς παρόντι καὶ ἐποπτεύοντι καὶ φθάνοντι ἐπὶ πάντα νοῦν τῷ ἐτάζοντι καρδίας καὶ ἐρευνῶντι νεφρούς .
ἵνα γὰρ καθ ὑπόθεσιν μηδεμία ἔτι παρὰ ταύτην ὠφέλεια γένηται τῷ καταστήσαντι αὐτοῦ τὸν λογισμὸν εἰς τὸ εὔχεσθαι .
οὐ τὸ τυχὸν ἐννοητέον λαβεῖν τὸν οὕτως εὐλαβῶς ἑαυτὸν ῥυθμίσαντα ἐν τῷ τῆς εὐχῆς καιρῷ .
τοῦτο δὲ γινόμενον πολλάκις ὅσων ἀφίστησιν ἁμαρτημάτων καὶ ἐφ ὅσα φέρει τῶν κατορθωμάτων , ἴσασι τῇ πείρᾳ οἱ συνεχέστερον τῷ εὔχεσθαι ἑαυτοὺς ἐπιδεδωκότες .
εἰ γὰρ ὑπόμνησις καὶ ἀναπόλησις ἐλλογίμου ἀνδρὸς καὶ ὠφελημένου ἐν σοφίᾳ ἐπὶ ζῆλον ἡμᾶς αὐτοῦ προκαλεῖται καὶ πολλάκις ἐμποδίζει ὁρμὰς τὰς ἐπὶ τὸ χεῖρον , πόσῳ πλέον θεοῦ τοῦ τῶν ὅλων πατρὸς ὑπόμνησις μετὰ τῆς πρὸς αὐτὸν εὐχῆς ὀνίνησι τοὺς πείσαντας ἑαυτοὺς ὅτι παρόντι καὶ ἀκούοντι παρεστήκασι καὶ λέγουσι θεῷ ;
κατασκευαστέον δὲ ἀπὸ τῶν θείων γραφῶν τὰ εἰρημένα τοῦτον τὸν τρόπον .
ἐπαίρειν δεῖ ὁσίας χεῖρας τὸν εὐχόμενον διὰ τοῦ ἀφιέναι ἑκάστῳ τῶν εἰς αὐτὸν πεπλημμεληκότων , τὸ τῆς ὀργῆς πάθος ἐξαφανίσαντα ἀπὸ τῆς ψυχῆς καὶ μηδενὶ θυμούμενον .
πάλιν τε δεῖ ὑπὲρ τοῦ μὴ ἐπιθολοῦσθαι τὸν νοῦν ὑπὸ ἑτέρων λογισμῶν πάντων ἐπιλελῆσθαι τῶν ἔξω τῆς εὐχῆς κατὰ τὸν καιρὸν , ἐν ᾧ τις εὔχεται ,  τοιοῦτον δὲ εἶναι πῶς οὐκ ἔστι μακαριώτατον ;
ὡς διδάσκει Παῦλος ἐν λέγων ·
βούλομαι οὖν προσεύχεσθαι τοὺς ἄνδρας ἐν παντὶ τόπῳ , ἐπαίροντας ὁσίους χεῖρας χωρὶς ὀργῆς καὶ διαλογισμῶν .
ἀλλὰ πρὸς τούτοις τὴν γυναῖκα χρὴ ἔχειν μάλιστα εὐχομένην τὸ κατεσταλμένον καὶ τὸ κόσμιον ψυχῇ καὶ σώματι , πάντων μᾶλλον ἐξαιρέτων καὶ ὅτε εὔχεται αἰδουμένην τὸν θεὸν καὶ πᾶσαν ἀκόλαστον καὶ γυναικείαν ὑπόμνησιν ἐξορίσασαν ἀπὸ τοῦ ἡγεμονικοῦ καὶ κεκοσμημένην οὐκ ἐν πλέγμασι καὶ χρυσῷ ἢ μαργαρίταις ἢ ἱματισμῷ πολυτελεῖ ἀλλ οἷς πρέπον ἐστὶ κεκοσμῆσθαι γυναῖκα θεοσέβειαν ἐπαγγελλομένην  θαυμάζω δὲ εἰ διστάξαι τις ἂν μακαρίαν ἐκ μόνης τῆς τοιαύτης καταστάσεως ἀποφήνασθαι τὴν εἰς τὸ εὔχεσθαι τοιαύτην ἑαυτὴν παραστήσασαν  .
ὡς ἐδίδαξεν ἐν ὁ Παῦλος λέγων ·
γυναῖκας ὡσαύτως ἐν καταστολῇ κοσμίῳ , μετὰ αἰδοῦς καὶ σωφροσύνης κοσμεῖν ἑαυτὰς , μὴ ἐν πλέγμασι καὶ χρυσῷ ἢ μαργαρίταις ἢ ἱματισμῷ πολυτελεῖ ἀλλὰ , ὃ πρέπει γυναιξὶν ἐπαγγελλομέναις θεοσέβειαν , δι ἔργων ἀγαθῶν 0 .
καὶ ὁ προφήτης δὲ Δαυῒδ πολλὰ μὲν καὶ ἄλλα φησὶν ἔχειν εὐχόμενον τὸν ἅγιον ·
καὶ ταῦτα δὲ οὐκ ἀκαίρως παραθετέον .
ἵνα φανερὰ ἡμῖν γένηται τὰ μέγιστα ὠφελοῦσα 0 .
κ ἂν μόνη νοηθῇ , ἡ σχέσις καὶ εἰς τὸ εὔχεσθαι παρασκευὴ τοῦ ἀνατεθεικότος ἑαυτὸν τῷ θεῷ 0 ·
πρὸς σὲ ἦρα τοὺς ὀφθαλμούς μου , τὸν κατοικοῦντα ἐν τῷ οὐρανῷ , καὶ πρὸς σὲ ἦρα τὴν ψυχήν μου , ὁ θεός .
ἐπαιρόμενοι γὰρ οἱ ὀφθαλμοὶ τοῦ διανοητικοῦ ἀπὸ τοῦ προσδιατρίβειν τοῖς γηΐνοις καὶ πληροῦσθαι φαντασίας τῆς ἀπὸ τῶν ὑλικωτέρων καὶ ἐπὶ τοσοῦτον ὑψούμενοι , ὥστε καὶ ὑπερκύπτειν τὰ γεννητὰ καὶ πρὸς μόνῳ τῷ ἐννοεῖν τὸν θεὸν κ ἀκείνῳ σεμνῶς καὶ πρεπόντως τῷ ἀκούοντι ὁμιλεῖν γίνεσθαι , πῶς οὐχὶ τὰ μέγιστα ἤδη ὤνησαν αὐτοὺς τοὺς ὀφθαλμοὺς .
ἀνακεκαλυμμένῳ προσώπῳ τὴν δόξαν κυρίου κατοπτριζομένους καὶ τὴν αὐτὴν εἰκόνα μεταμορφουμένους ἀπὸ δόξης εἰς δόξαν 0 ;
ἀποῤῥοῆς γὰρ νοητοῦ τινος θειοτέρου μεταλαμβάνουσι τότε .
ὅπερ δηλοῦται ἐκ τοῦ ·
ἐσημειώθη ἐφ ἡμᾶς τὸ φῶς τοῦ προσώπου σου , κύριε .
καὶ ἡ ψυχὴ δὲ ἐπαιρομένη καὶ τῷ πνεύματι ἑπομένη τοῦ τε σώματος χωριζομένη καὶ οὐ μόνον ἑπομένη τῷ πνεύματι ἀλλὰ καὶ ἐν αὐτῷ γινομένη , ὅπερ δηλοῦται ἐκ τοῦ 0 ·
πρὸς σὲ ἦρα τὴν ψυχήν μου , πῶς οὐχὶ ἤδη ἀποτιθεμένη τὸ εἶναι ψυχὴ πνευματικὴ γίνεται ;
εἰ δὲ μέγιστόν ἐστι κατόρθωμα ἀμνησικακία ὡς κατὰ τὸν προφήτην 0 1 .
πάντα ἀνακεφαλαιοῦσθαι τὸν νόμον ἐν αὐτῷ λέγοντα ·
οὐ ταῦτα ἐνετειλάμην τοῖς πατράσιν ὑμῶν ἐκπορευομένων αὐτῶν ἐκ τῆς Αἰγύπτου , ἀλλὰ τοῦτο ἐνετειλάμην ·
ἕκαστος τῷ πλησίον ἐν τῇ καρδίᾳ μὴ μνησικακείτω .
ἀπὸ μνησικακίας δὲ ἥκοντες ἐπὶ τὸ εὔχεσθαι τὴν τοῦ σωτῆρος φυλάσσομεν ἐντολὴν , λέγοντος ·
ἐὰν στήκητε προσευχόμενοι .
ἀφίετε εἴ τι ἔχετε κατά τινος , δῆλον ὅτι τοιοῦτοι ἱστάμενοι πρὸς τὸ εὔξασθαι τὰ κάλλιστα ἤδη κεκτήμεθα 0 .
καὶ ταῦτα μὲν ὡς καθ ὑπόθεσιν εἴρηται 0 .
καὶ εἰ μηδὲν ἕτερον ἡμῖν ἐπακολουθήσει εὐχομένοις , ὅτι τὰ κάλλιστα κερδαίνομεν 0 .
τὸ καθὸ δεῖ εὔχεσθαι νενοηκότες καὶ κατορθοῦντες 0 ·
σαφὲς δὲ ὅτι ὁ οὕτως εὐχόμενος ἔτι λαλῶν ἀκούσεται , τῇ ἐνεργείᾳ τοῦ ἐπακούοντος ἐνορῶν , τὸ ἰδοὺ πάρειμι , πᾶσαν τὴν πρὸς τὴν πρόνοιαν δυσαρέστησιν , πρὶν εὔξασθαι 0 .
ἀποβεβληκώς .
τοῦτο γάρ ἐστι δηλούμενον ἐκ τοῦ ·
ἐὰν ἀφέλῃς ἀπὸ σοῦ σύνδεσμον καὶ χειροτονίαν καὶ ῥῆμα γογγυσμοῦ , τοῦ εὐαρεστουμένου τοῖς γινομένοις ἐλευθέρου ἀπὸ παντὸς δεσμοῦ γεγενημένου καὶ μὴ ἀντιχειροτονοῦντος τῷ θεῷ 0 .
ἅ βούλεται πρὸς γυμνάσιον ἡμῶν διατασσομένῳ , ἀλλὰ μη δὲ κατὰ τὸ κρυπτὸν τῶν λογισμῶν γογγύζοντος χωρὶς ἀκουστῆς ἀνθρώποις φωνῆς ·
ὅντινα γογγυσμὸν δίκην πονηρῶν οἰκετῶν , οὐκ ἐν φανερωτέρῳ αἰτιωμένων τὰς προστάξεις τῶν δεσποτῶν , γογγύζουσιν οἱ μὴ τολμῶντες μὲν φωνῇ καὶ ὅλῃ ψυχῇ κακολογεῖν ἐπὶ τοῖς συμβαίνουσι τὴν πρόνοιαν οἱονεὶ δὲ βουλόμενοι καὶ τὸν τῶν ὅλων κύριον ἐφ οἷς δυσαρεστοῦνται λαθεῖν .
καὶ οἶμαι τοῦτ εἶναι καὶ τὸ ἐν τῷ ·
ἐν τούτοις πᾶσι τοῖς συμβεβηκόσιν οὐδὲν ἥμαρτεν Ἰὼβ τοῖς χείλεσιν ἐναντίον τοῦ θεοῦ , ἐπὶ τοῦ πρὸ αὐτοῦ πειρασμοῦ ἀναγεγραμμένου ·
ἐν τούτοις πᾶσι τοῖς συμβεβηκόσιν οὐδὲν ἥμαρτεν Ἰὼβ ἐνώπιον τοῦ θεοῦ ·
ὃ δὴ προστάσσων μὴ δεῖν γίνεσθαι ἐν τῷ ὁ λόγος φησί ·
πρόσεχε μή ποτε γένηται ῥῆμα κρυπτὸν ἐν τῇ καρδίᾳ σου , ἀνόμημα , λέγων ·
ἐγγίζει τὸ ἔτος τὸ ἕβδομον καὶ τὰ ἑξῆς .
ὁ τοίνυν οὕτως εὐχόμενος τοσαῦτα προωφεληθεὶς ἐπιτηδειότερος γίνεται ἀνακραθῆναι τῷ πεπληρωκότι τὴν πᾶσαν οἰκουμένην τοῦ κυρίου πνεύματι καὶ τῷ πᾶσαν τὴν γῆν καὶ τὸν οὐρανὸν πεπληρωκότι , διὰ τοῦ προφήτου λέγοντι οὕτως ·
οὐχὶ τὸν οὐρανὸν καὶ τὴν γῆν ἐγὼ πληρῶ ;
ἔτι δὲ διά τε τῆς προειρημένης καθαρεύσεως καὶ τῆς εὐχῆς τοῦ μέσον καὶ τῶν μὴ γινωσκόντων αὐτὸν ἑστηκότος λόγου θεοῦ , οὐδενὸς ἀπολειπομένου τῆς εὐχῆς , μεθέξει , συνευχομένου πρὸς τὸν πατέρα τῷ ὑπ αὐτοῦ μεσιτευομένῳ .
ἀρχιερεὺς γὰρ τῶν προσφορῶν ἡμῶν καὶ πρὸς τὸν πατέρα παράκλητός ἐστιν ὁ υἱὸς τοῦ θεοῦ , εὐχόμενος ὑπὲρ τῶν εὐχομένων καὶ συμπαρακαλῶν τοῖς παρακαλοῦσιν , οὐκ ἂν ὡς ὑπὲρ οἰκείων εὐξόμενος τῶν μὴ δι αὐτοῦ συνεχέστερον εὐχομένων οὐ δ ἂν ὡς ὑπὲρ ἤδη ἰδίων παράκλητος ἐσόμενος πρὸς τὸν θεὸν τῶν μὴ πειθομένων ταῖς εἰς 0 ·
τὸ δεῖν πάντοτε προσεύχεσθαι καὶ μὴ ἐκκακεῖν διδασκαλίαις 0 .
ἔλεγε γὰρ , φησὶ , παραβολὴν πρὸς τὸ δεῖν πάντοτε προσεύχεσθαι καὶ μὴ ἐκκακεῖν ·
κριτής τις ἦν ἔν τινι πόλει καὶ τὰ ἑξῆς ·
καὶ ἐν τοῖς πρὸ τούτων 0 ·
τίς ἐξ ὑμῶν ἕξει φίλον , καὶ πορεύσεται πρὸς αὐτὸν μεσονύκτιον καὶ εἴπῃ αὐτῷ ·
φίλε , χρῆσόν μοι τρεῖς ἄρτους , ἐπειδὴ φίλος μου παρεγένετο ἐξ ὁδοῦ πρός με , καὶ οὐκ ἔχω ὅ παραθήσω αὐτῷ ·
λέγω ὑμῖν , εἰ καὶ οὐ δώσει αὐτῷ ἀναστὰς διὰ τὸ εἶναι φίλον αὐτοῦ , διά γε τὴν ἀναίδειαν αὐτοῦ ἐγερθεὶς δώσει αὐτῷ ὅσων χρῄζει .
τίς δὲ μὴ προτραπῇ τῶν τῷ ἀψευδεῖ στόματι πιστευόντων Ἰησοῦ ἀόκνως εὔχεσθαι , λέγοντος ·
αἰτεῖτε , καὶ δοθήσεται ὑμῖν ·
πᾶς γὰρ ὁ αἰτῶν λαμβάνει ;
ἐπεὶ ὁ χρηστὸς πατὴρ τὸν ζῶντα ἄρτον αἰτούντων ἡμῶν αὐτὸν  οὐχ ὃν βούλεται λίθον τροφὴν γενέσθαι τῷ Ἰησοῦ καὶ τοῖς μαθηταῖς αὐτοῦ ὁ ἀντικείμενος  δίδωσι τοῖς τὸ πνεῦμα τῆς υἱοθεσίας εἰληφόσιν ἀπὸ τοῦ πατρός 0 ·
καὶ δίδωσιν ὁ πατὴρ τὸ ἀγαθὸν δόμα ὕων ἐξ οὐρανοῦ τοῖς αἰτοῦσιν αὐτόν .
Οὐ μόνος δὲ ὁ ἀρχιερεὺς τοῖς γνησίως εὐχομένοις συνεύχεται ἀλλὰ καὶ οἱ ἐν οὐρανῷ χαίροντες ἄγγελοι ἐπὶ ἑνὶ ἁμαρτωλῷ μετανοοῦντι ἢ ἐπὶ ἐνενήκοντα ἐννέα δικαίοις , οἳ οὐ χρείαν ἔχουσι μετανοίας , αἵ τε τῶν προκεκοιμημένων ἁγίων ψυχαί 0 .
ἅτινα δηλοῦται .
ῥαφαὴλ μὲν προσφέροντος περὶ Τωβὴτ καὶ Σάῤῥας λογικὴν ἱερουργίαν τῷ θεῷ  μετὰ γὰρ τὴν εὐχὴν ἀμφοτέρων εἰσηκούσθη , φησὶν ἡ γραφὴ , προσευχὴ ἀμφοτέρων ἐνώπιον τῆς δόξης τοῦ μεγάλου Ῥαφαὴλ , καὶ ἀπεστάλη ἰάσασθαι τοὺς δύο ·
καὶ αὐτὸς δὲ ὁ Ῥαφαὴλ , φανερῶν ἑαυτοῦ ὡς ἀγγέλου τὴν κατὰ πρόσταγμα τοῦ θεοῦ πρὸς ἀμφοτέρους οἰκονομίαν , φησί ·
καὶ νῦν ὅτε προσηύξω σὺ καὶ ἡ νύμφη σου Σάῤῥα , ἐγὼ προσήγαγον τὸ μνημόσυνον τῆς προσευχῆς ὑμῶν ἐνώπιον τοῦ ἁγίου , καὶ μετ ὀλίγα ·
ἐγώ εἰμι Ῥαφαὴλ , εἷς τῶν ἑπτὰ ἀγγέλων , οἳ προσαναφέρουσι τὰς προσευχὰς τῶν ἁγίων καὶ εἰσπορεύονται ἐνώπιον τῆς δόξης τοῦ ἁγίου ·
κατὰ τὸν λόγον γοῦν τοῦ Ῥαφαὴλ ἀγαθὸν προσευχὴ μετὰ νηστείας καὶ ἐλεημοσύνης καὶ δικαιοσύνης  Ἱερεμίου δὲ , ὡς ἐν τοῖς ἐπιφαινομένου , 0 .
πολιᾷ καὶ δόξῃ διαφέροντος , ὡς θαυμαστήν τινα καὶ μεγαλοπρεπεστάτην εἶναι τὴν περὶ αὐτὸν ὑπεροχὴν , καὶ προτείνοντος „ τὴν δεξιὰν παραδιδόντος τε τῷ Ἰούδᾳ ῥομφαίαν χρυσῆν , ῳ ἐμαρτύρει ἄλλος ἅγιος προκεκοιμημένος λέγων 0 ·
οὗτός ἐστιν ὁ προσευχόμενος πολλὰ περὶ τοῦ λαοῦ καὶ τῆς ἁγίας πόλεως , Ἱερεμίας ὁ τοῦ θεοῦ προφήτης .
καὶ γὰρ ἄτοπον , τῆς γνώσεως δι  ἐσόπτρου καὶ ἐν αἰνίγματι ἐπὶ τοῦ παρόντος τοῖς ἀξίοις φανερουμένης τότε δὲ πρόσωπον πρὸς πρόσωπον ἀποκαλυπτομένης , μὴ τὸ ἀνάλογον καὶ ἐπὶ τῶν λοιπῶν ἀρετῶν νοεῖν , τό τε κυρίως τῶν προπαρεσκευασμένων ἐν τῷ βίῳ τούτῳ τελειουμένων 0 1 .
μία δὲ κυριωτάτη τῶν ἀρετῶν κατὰ τὸν θεῖον λόγον ἐστὶν ἡ πρὸς τὸν πλησίον ἀγάπη ·
ἣν πολλῷ μᾶλλον προσεῖναι τοῖς προκεκοιμημένοις ἁγίοις πρὸς τοὺς ἐν βίῳ ἀγωνιζομένους ἀναγκαῖον νοεῖν παρὰ τοὺς ἐν τῇ ἀνθρωπίνῃ ἀσθενείᾳ τυγχάνοντας καὶ συναγωνιζομένους τοῖς ὑποδεεστέροις , οὐ μόνον ἐνταῦθα τοῦ εἰ πάσχει μέλος ἓν , συμπάσχει πάντα τὰ μέλη 0 ·
καὶ εἰ δοξάζεται μέλος ἓν , συγχαίρει πάντα τὰ μέλη τοῖς φιλαδέλφοις ἐγγινομένου ·
πρέπον γάρ ἐστι καὶ τῇ τῶν ἔξω τῆς παρούσης ζωῆς ἀγάπῃ λέγειν ·
ἡ μέριμνα πασῶν τῶν ἐκκλησιῶν 0 .
καὶ ταῦτα τοῦ Χριστοῦ ὁμολογοῦντος καθ ἕκαστον τῶν ἀσθενούντων ἁγίων ἀσθενεῖν ὁμοίως καὶ ἐν φυλακῇ εἶναι καὶ γυμνιτεύειν ξενιτεύειν τε καὶ πεινᾶν καὶ διψᾶν ·
τίς γὰρ ἀγνοεῖ τῶν ἐντυγχανόντων τῷ εὐαγγελίῳ τῇ ἐφ ἑαυτὸν ἀναφορᾷ τῶν συμβαινόντων τοῖς πιστεύουσι λογιζόμενον τὸν Χριστὸν ἴδια εἶναι παθήματα ;
εἰ δὲ ἄγγελοι τοῦ θεοῦ προσελθόντες τῷ Ἰησοῦ διηκόνουν αὐτῷ , καὶ μὴ πρέπον ἐστὶν ἡμᾶς πρὸς ὀλίγον χρόνον νοεῖν γεγονέναι τὴν τῶν ἀγγέλων πρὸς τὸν Ἰησοῦν διακονίαν τῆς σωματικῆς αὐτοῦ παρὰ ἀνθρώποις ἐπιδημίας , καὶ αὐτοῦ ἔτι ἐν μέσῳ τῶν πιστευόντων οὐχ ὡς ἀνακειμένου ἀλλὰ ὡς διακονοῦντος 0 ·
πόσους εἰκὸς ἀγγέλους διακονοῦντας τῷ Ἰησοῦ , βουλομένῳ συνάγειν τοὺς υἱοὺς Ἰσραὴλ κατὰ ἕνα ἕνα καὶ ἀθροίζειν τοὺς ἀπὸ τῆς διασπορᾶς τούς τε φοβουμένους καὶ ἐπικαλουμένους σῴζοντι , μᾶλλον τῶν ἀποστόλων συνεργεῖν τῇ αὐξήσει καὶ τῷ πληθυσμῷ τῆς ἐκκλησίας , ὡς καὶ προεστῶτάς τινας τῶν ἐκκλησιῶν ἀγγέλους λέγεσθαι παρὰ τῷ Ἰωάννῃ ἐν τῇ 0 ;
οὐ γὰρ μάτην οἱ ἄγγελοι τοῦ θεοῦ ἀναβαίνουσι καὶ καταβαίνουσι ἐπὶ τὸν υἱὸν τοῦ ἀνθρώπου , ὁρώμενοι τοῖς τῷ φωτὶ τῆς γνώσεως πεφωτισμένοις ὀφθαλμοῖς .
καὶ παρ αὐτὸν οὖν τὸν καιρὸν τῆς εὐχῆς ὑπομιμνησκόμενοι ὑπὸ τοῦ εὐχομένου , ὧν δεῖται ὁ εὐχόμενος , ἃ δύνανται ὡς καθολικὴν εἰληφότες ἐντολὴν ἐπιτελοῦσι , χρηστέον δὲ εἰκόνι τινὶ τοιαύτῃ εἰς τὸν λόγον τοῦτον πρὸς τὸ παραδέξασθαι τὸ νενοημένον ἡμῖν .
παρέστω τις ἰατρὸς δικαιοσύνης πεφροντικὼς εὐχομένῳ κάμνοντι περὶ τῆς ὑγείας , ἐπιστήμην ἔχων τοῦ ὃν δεῖ τρόπον θεραπεῦσαι περὶ οὗ ὁ δεῖνα ἀναφέρει τὴν εὐχὴν νοσήματος ·
φανερὸν δὴ ὅτι κινηθήσεται οὗτος πρὸς τὸ ἰάσασθαι τὸν εὐξάμενον , τάχα οὐ μάτην ὑπολαβὼν ὅτι τοῦτ αὐτὸ γέγονεν ἐν νῷ τοῦ θεοῦ , ἐπακούσαντος τῆς εὐχῆς τοῦ τὴν ἀπαλλαγὴν τῆς νόσου γενέσθαι αὐτῷ εὐξαμένου 0 .
ἢ τῶν κεκτημένων τις τὰ τῆς τοῦ βίου χρείας ἐπὶ πλεῖον καὶ κοινωνικὸς ἀκουέτω εὐχῆς πένητος καὶ περὶ τῶν χρειῶν ἀναφέροντος ἔντευξιν τῷ θεῷ ·
δῆλον δὴ ὅτι καὶ οὗτος τὰ τῆς εὐχῆς ἐκπληρώσει τῷ πένητι , ὑπηρέτης γινόμενος τῆς πατρικῆς βουλῆς τοῦ συναγαγόντος κατὰ τὸν καιρὸν τῆς εὐχῆς τὸν παρασχεῖν δυνάμενον ἐπὶ τὸ αὐτὸ τῷ εὐξομένῳ , διὰ τὸ δεξιὸν τῆς προαιρέσεως μὴ δυνάμενον παρορᾶν τὸν δεδεημένον τῶνδέ τινων 0 .
ὥσπερ οὖν ταῦτα οὐ κατὰ συντυχίαν νομιστέον γίνεσθαι ὅτε γίνεται .
τοῦ ἠριθμηκότος πάσας τὰς τρίχας τῆς τῶν ἁγίων κεφαλῆς ἁρμονίως συναγαγόντος παρὰ τὸν καιρὸν τῆς εὐχῆς τὸν ὑπηρέτην ἐσόμενον τῷ δεομένῳ τῆς εὐποιΐας τῆς ἀπ αὐτοῦ εἰσακούοντα .
τῷ πιστῶς δεδεημένῳ 0 ·
οὕτως ὑποληπτέον συνάγεσθαί ποτε τῶν ἐπισκοπούντων καὶ λειτουργούντων τῷ θεῷ ἀγγέλων παρουσίαν τῷδέ τινι τῶν εὐχομένων , ἵνα συμπνεύσωσιν οἷς ὁ εὐχόμενος ἠξίωσεν .
ἀλλὰ καὶ ὁ ἑκάστου ἄγγελος , καὶ τῶν ἐν τῇ ἐκκλησίᾳ μικρῶν , διὰ παντὸς βλέπων τὸ πρόσωπον τοῦ πατρὸς τοῦ ἐν τοῖς οὐρανοῖς καὶ ἐνορῶν τοῦ κτίσαντος ἡμᾶς τὴν θειότητα , συνεύχεταί τε ἡμῖν καὶ συμπράττει ἐν οἷς δυνατόν ἐστι περὶ ὧν εὐχόμεθα .
πρὸς δὲ τούτοις δυνάμεως πεπληρωμένους νομίζω τοὺς λόγους τῆς τῶν ἁγίων εὐχῆς , μάλιστα ὅτε προσευχόμενοι πνεύματι προσεύχονται καὶ τῷ νοΐ , φωτὶ ἐοικότι ἀνατέλλοντι ἀπὸ τῆς τοῦ εὐχομένου διανοίας καὶ προϊόντι ἐκ στόματος αὐτοῦ ὑπεκλύειν δυνάμει θεοῦ τὸν ἐνιέμενον νοητὸν ἰὸν ἀπὸ τῶν ἀντικειμένων δυνάμεων τῷ ἡγεμονικῷ τῶν ἀμελούντων τοῦ εὔχεσθαι καὶ τὸ ἀδιαλείπτως προσεύχεσθε ἀκολούθως ταῖς τοῦ Ἰησοῦ προτροπαῖς εἰρημένον παρὰ τῷ Παύλῳ μὴ φυλαττόντων .
ὡσπερεὶ γὰρ βέλος ἀπὸ τῆς τοῦ εὐχομένου ψυχῆς τῇ γνώσει καὶ τῷ λόγῳ η τῇ πίστει πρόεισιν ἀπὸ τοῦ ἁγίου , τιτρῶσκον ἐπὶ καθαιρέσει καὶ καταλύσει τὰ ἐχθρὰ τῷ θεῷ πνεύματα , τοῖς τῆς ἁμαρτίας δεσμοῖς περιβαλεῖν ἡμᾶς θέλοντα .
ἀδιαλείπτως δὲ προσεύχεται , καὶ τῶν ἔργων τῆς ἀρετῆς ἢ τῶν ἐντολῶν τῶν ἐπιτελουμένων εἰς εὐχῆς ἀναλαμβανομένων μέρος , ὁ συνάπτων τοῖς δέουσιν ἔργοις τὴν εὐχὴν καὶ τῇ εὐχῇ τὰς πρεπούσας πράξεις .
οὕτω γὰρ μόνως τὸ ἀδιαλείπτως προσεύχεσθε ἐκδέξασθαι δυνάμεθα ὡς δυνατὸν ὂν εἰρημένον , εἰ πάντα τὸν βίον τοῦ ἁγίου μίαν συναπτομένην μεγάλην εἴποιμεν εὐχήν ·
ἧς εὐχῆς μέρος ἐστὶ καὶ ἡ συνήθως ὀνομαζομένη εὐχὴ .
οὐκ ἔλαττον τοῦ τρὶς ἑκάστης ἡμέρας ἐπιτελεῖσθαι ὀφείλουσα 0 ·
ὅπερ δῆλόν ἐστιν ἐκ τῶν κατὰ τὸν Δανιὴλ .
τηλικούτου ἐπηρτημένου αὐτῷ κινδύνου εὐχόμενον τρὶς τῆς ἡμέρας 0 .
καὶ ὁ Πέτρος δὲ ἀναβαίνων εἰς τὸ δῶμα περὶ τὴν ἕκτην προσεύξασθαι , ὅτε καὶ ἑώρα τὸ ἐξ οὐρανοῦ καθιέμενον σκεῦος τέτρασιν ἀρχαῖς καθιέμενον 0 .
παρίστησι τὴν μέσην τῶν τριῶν εὐχὴν , τὴν πρὸ αὐτοῦ καὶ παρὰ τοῦ Δαυῒδ λεγομένην ·
τὸ πρωῒ εἰσακούσῃ τῆς προσευχῆς μου , τὸ πρωῒ παραστήσομαί σοι καὶ ἐπόψομαι ·
καὶ τῆς τελευταίας δηλουμένης διὰ τοῦ 0 ·
ἀλλ οὐ δὲ τὸν τῆς νυκτὸς καιρὸν χωρὶς ταύτης τῆς εὐχῆς καθηκόντως διανύσομεν , τοῦ μὲν Δαυῒδ λέγοντος ·
μεσονύκτιον ἐξεγειρόμην τοῦ ἐξομολογεῖσθαί σοι ἐπὶ τὰ κρίματα τῆς δικαιοσύνης σου , τοῦ δὲ Παύλου .
ὡς ἐν ταῖς Πράξεσι τῶν ἀποστόλων εἴρηται , κατὰ τὸ μεσονύκτιον ἅμα τῷ Σίλᾳ ἐν Φιλίπποις προσευχομένου καὶ ὑμνοῦντος τὸν θεὸν , ὥστε ἐπακροᾶσθαι αὐτῶν καὶ τοὺς δεσμίους 0 .
Εἰ δὲ Ἰησοῦς προσεύχεται καὶ μὴ μάτην προσεύχεται .
τυγχάνων ὧν αἰτεῖ διὰ τοῦ εὔχεσθαι , τάχα οὐκ ἂν αὐτὰ εἰληφὼς χωρὶς εὐχῆς , τίς ἡμῶν ἀμελῇ τοῦ εὔχεσθαι ;
μάρκος μὲν γάρ φησιν ὅτι πρωῒ ἔννυχον λίαν ἀναστὰς ἐξῆλθε καὶ ἀπῆλθεν εἰς ἔρημον τόπον , κ ἀκεῖ προσηύχετο , ὁ δὲ Λουκᾶς 0 ·
καὶ ἐγένετο ἐν τῷ εἶναι αὐτὸν ἐν τόπῳ τινὶ προσευχόμενον , ὡς ἐπαύσατο , εἶπέ τις τῶν μαθητῶν αὐτοῦ πρὸς αὐτὸν καὶ ἐν ἄλλοις ·
καὶ ἦν διανυκτερεύων ἐν τῇ προσευχῇ τοῦ θεοῦ ·
ὁ δὲ Ἰωάννης εὐχὴν αὐτοῦ ἀναγράφει λέγων ·
ταῦτα ἐλάλησεν ὁ Ἰησοῦς , καὶ ἐπάρας τοὺς ὀφθαλμοὺς αὑτοῦ εἰς τὸν οὐρανὸν εἶπε ·
πάτερ , ἐλήλυθεν ἡ ὥρα ·
δόξασόν σου τὸν υἱὸν , ἵνα καὶ ὁ υἱός σου δοξάσῃ σε ·
καὶ τὸ ᾔδειν δὲ ὅτι πάντοτέ μου ἀκούεις παρὰ τῷ αὐτῷ ἀναγεγραμμένον ὑπὸ τοῦ κυρίου εἰρημένον δηλοῖ ὅτι πάντοτε εὐχόμενος πάντοτε ἐπακούεται .
τί δὲ δεῖ καταλέγειν τοὺς διὰ τοῦ ὃν δεῖ τρόπον προσεύξασθαι μεγίστων ἐπιτετευχότας ἀπὸ θεοῦ , παρὸν ἑκάστῳ ἑαυτῷ ἀπὸ τῶν γραφῶν ἀναλέξασθαι πλείονα ;
ἄννα γὰρ ὑπηρέτησε τῇ γενέσει Σαμουὴλ , τῷ Μωϋσεῖ συναριθμηθέντος , ἐπεὶ μὴ τίκτουσα πιστεύσασα προσηύξατο πρὸς κύριον ·
ἐζεκίας δὲ ἔτι ἄπαις τυγχάνων , μαθὼν ἀπὸ τοῦ Ἡσαΐου τεθνήξεσθαι , προσευξάμενος εἰς τὴν τοῦ σωτῆρος γενεαλογίαν ἀνείληπται ·
ἤδη δὲ ὑφ ἓν πρόσταγμα ἐξ ἐπιβουλῆς τοῦ Ἀμὰν ἀπόλλυσθαι μέλλοντος τοῦ λαοῦ , προσευχὴ μετὰ νηστείας Μαρδοχαίου καὶ Ἐσθὴρ ἐπακουσθεῖσα πρὸς ταῖς κατὰ Μωϋσέα ἑορταῖς τὴν Μαρδοχαϊκὴν ἐγέννησεν εὐφροσύνης τῷ λαῷ ἡμέραν ·
ἀλλὰ καὶ Ἰουδὴθ ἁγίαν ἀνενεγκοῦσα προσευχὴν τοῦ Ὀλοφέρνου μετὰ θεοῦ περιγίνεται καὶ μία γυνὴ τῶν Ἑβραίων αἰσχύνην ἐποίησε τῷ οἴκῳ τοῦ Ναβουχοδονόσορ ·
ἀνανίας δὲ καὶ Ἀζαρίας καὶ Μισαὴλ πνεῦμα δρόσου διασυρίζον , οὐκ ἐῶν ἐνεργεῖν τὴν φλόγα τοῦ πυρὸς , ἄξιοι γεγόνασιν ἐπακουσθέντες λαβεῖν ·
οἱ δὲ ἐν τῷ λάκκῳ Βαβυλωνίων λέοντες φιμοῦνται διὰ τὰς τοῦ Δανιὴλ προσευχάς ·
καὶ Ἰωνᾶς δὲ , οὐκ ἀπογνοὺς τὸ ἐπακουσθήσεσθαι ἐκ κοιλίας τοῦ καταπιόντος αὐτὸν κήτους , τὸ ἐλλιπὲς τῆς πρὸς τοὺς Νινευΐτας προφητείας ἐξελθὼν τὴν τοῦ κήτους γαστέρα ἀναπληροῖ .
ὅσα δὲ καὶ ἕκαστος ἡμῶν , ἐὰν εὐχαρίστως μεμνημένος τῶν εἰς αὑτὸν εὐεργεσιῶν περὶ τούτων αἴνους ἀναπέμπειν τῷ θεῷ βούληται , ἔχει ἐκδιηγήσασθαι ;
ἄγονοί τε γὰρ ἐπὶ πολὺ γεγενημέναι ψυχαὶ , ᾐσθημέναι τῆς στειρώσεως τῶν ἰδίων ἡγεμονικῶν καὶ τῆς ἀγονίας τοῦ νοῦ ἑαυτῶν , ἀπὸ τοῦ ἁγίου πνεύματος διὰ ἐπιμόνου εὐχῆς κυήσασαι σωτηρίους λόγους , θεωρημάτων ἀληθείας πεπληρωμένους , γεγεννήκασιν .
ὅσοι δὲ , ἡμῶν πολλάκις μυριάδων ἀντικειμένης δυνάμεως καταστρατευομένων καὶ ἐξαφανίσαι ἀπὸ τῆς θείας ἡμᾶς πίστεως βουλομένων , πολέμιοι διελύθησαν ;
θαῤῥησάντων ἡμῶν ὅτι οὗτοι ἐν ἅρμασιν οὗτοι δὲ ἐν ἵπποις ἀλλὰ ἡμεῖς ἐν ὀνόματι κυρίου ἐπικαλούμενοι ὁρῶμεν ὅτι ἀληθῶς ψευδὴς ἵππος εἰς σωτηρίαν 0 1 .
ἀλλὰ καὶ τὸν ἀρχιστρατηγὸν τοῦ ἀντικειμένου ἀπατηλὸν καὶ πιθανὸν λόγον , καταπτήσσειν ποιοῦντα πολλοὺς καὶ τῶν πεπιστευκέναι νομιζομένων 0 .
ὁ τῷ πρὸς θεὸν αἴνῳ πεποιθὼς διακόπτει πολλάκις ·
ἰουδὴθ γὰρ ἑρμηνεύεται αἴνεσις .
ὅσοι τε πάσης φλογὸς καυστικωτέροις περιπεσόντες δυσπεριγενήτοις πολλάκις πειρασμοῖς οὐδὲν ὑπ αὐτῶν πεπόνθασιν ἀλλὰ πάντῃ ἀβλαβεῖς τούτους διεξεληλύθασιν , οὐ δὲ τὸ τυχὸν ὀσμῆς τοῦ πολεμίου πυρὸς βλάβην ἐσχηκότες , τί δεῖ καὶ λέγειν ;
ἀλλὰ καὶ ἐν ὅσοις θηρίοις , καθ ἡμῶν ἐξηγριωμένοις , πονηροῖς πνεύμασι καὶ ἀνθρώποις ὠμοῖς παρατυχόντες ταῖς εὐχαῖς αὐτοὺς πολλάκις ἐφίμωσαν .
οὐ δεδυνημένων ἐγχρίψαι τοὺς ὀδόντας αὐτῶν τοῖς γεγενημένοις ἡμῶν μέλεσι τοῦ Χριστοῦ 0 ;
πολλάκις γὰρ καθ ἕκαστον τῶν ἁγίων τὰς μύλας τῶν λεόντων συνέθλασε κύριος , καὶ ἐξουδενώθησαν ὡς ὕδωρ παραπορευόμενον 0 .
ἴσμεν δὲ πολλάκις φυγάδας προσταγμάτων θεοῦ καταποθέντας ὑπὸ τοῦ θανάτου , πρότερον κατ αὐτῶν ἰσχύσαντος , διὰ τὴν μετάνοιαν σωθέντας ἀπὸ τοῦ τηλικούτου κακοῦ , οὐκ ἀπεγνωκότας τὸ σῴζεσθαι δύνασθαι ἤδη ἐν τῇ κοιλίᾳ τοῦ θανάτου κεκρατημένους ·
κατέπιε γὰρ ὁ θάνατος ἰσχύσας , καὶ πάλιν ἀφεῖλεν ὁ θεὸς πᾶν δάκρυον ἀπὸ παντὸς προσώπου .
ταῦτα δέ μοι ἀναγκαιότατα μετὰ τὸν κατάλογον τῶν ὠφεληθέντων διὰ προσευχῆς εἰρῆσθαι νομίζω , ἀποτρέποντι τὴν πνευματικὴν καὶ τὴν ἐν Χριστῷ ζωὴν ποθοῦντας ἀπὸ τοῦ περὶ τῶν μικρῶν καὶ ἐπιγείων εὔχεσθαι καὶ παρακαλοῦντι ἐπὶ τὰ μυστικὰ .
ὧν τύποι ἦσαν τὰ προειρημένα μοι , τοὺς ἐντυχόντας τῇδε τῇ γραφῇ .
πᾶσα γὰρ ἡ περὶ τῶν προπαρατεθέντων ἡμῖν πνευματικῶν καὶ μυστικῶν εὐχὴ ἀεὶ ὑπὸ τοῦ μὴ κατὰ σάρκα στρατευομένου ἀλλὰ πνεύματι τὰς πράξεις τοῦ σώματος θανατοῦντος ἐπιτελεῖται .
προκρινομένων τῶν ἀπὸ τῆς ἀναγωγῆς μετ ἐξετάσεως παρισταμένων τῆς ἐμφαινομένης κατὰ τὴν λέξιν γεγονέναι τοῖς προσευξαμένοις εὐεργεσίας .
καὶ ἐν ἡμῖν γὰρ ἀσκητέον μὴ ἐγγενέσθαι ἄγονον ἢ στεῖραν , ἀκούουσι τοῦ πνευματικοῦ νόμου ὠσὶ πνευματικοῖς ·
ἵνα ἀποτιθέμενοι τὸ εἶναι ἄγονοι ἢ στεῖραι ἐπακουσθῶμεν ὡς Ἄννα καὶ Ἐζεκίας , καὶ ἵνα ἀπὸ ἐπιβουλευόντων ἐχθρῶν τῶν πνευματικῶν τῆς πονηρίας ῥυσθῶμεν ὡς Μαρδοχαῖος καὶ Ἐσθὴρ καὶ Ἰουδήθ 0 .
καὶ ἐπεὶ κάμινός ἐστι σιδηρᾶ Αἴγυπτος , σύμβολον τυγχάνουσα παντὸς τοῦ περιγείου τόπου , πᾶς ὁ ἐκπεφευγὼς τὴν τοῦ βίου τῶν ἀνθρώπων κακίαν καὶ μὴ πεπυρωμένος ὑπὸ τῆς ἁμαρτίας μη δὲ ὡς κλίβανον πλήρη πυρὸς τὴν καρδίαν ἐσχηκὼς μὴ ἔλαττον εὐχαριστείτω τῶν ἐν πυρὶ δρόσου πεπειραμένων .
ἀλλὰ καὶ ὁ ἐν τῷ εὔξασθαι καὶ εἰρηκέναι 0 ·